Tolong jelaskan mengenai Kerjaya dari Vanessa Hudgens dalam bahasa melayu

Bermula pada usia lapan tahun, Hudgens mengadakan persembahan di teater muzikal sebagai penyanyi, dan muncul dalam penerbitan tempatan Carousel, The Wizard of Oz, The King and I, The Music Man, dan Cinderella, dan yang lain. Dua tahun selepas penglibatannya dalam pertunjukan pentas dan muzikal, beliau mula diujibakat untuk iklan dan prpgram televisyen, dan keluarganya berpindah ke Los Angeles selepas mendapat peranan dalam iklan televisyen. Kerjaya lakonannya bermula pada usia 15 tahun, dan beliau menghadiri Orange County High School of the Arts untuk tempoh jangka pendek, diikuti oleh persekolahan rumah dengan pengajar.

Hudgens mempunyai peranan lakonan pertamanya dalam episod sitkom Still Standing, yang mana beliau melakonkan watak Tiffany. Berikutan kemunculannya dalam siri itu, beliau menjadi bintang tamu dalam episod siri Robbery Homicide Division, disiarkan di CBS pada 2002. 2003 menyaksikan Hudgens membuat kemunculan sulungnya di layar lebar menerusi filem drama 2003 Thirteen, yang mana beliau memegang watak pembantu sebagai Noel. Filem yang berkisarkan tentang seorang remaja Tracy cuba untuk menyesuaikan diri dan terperangkap dalam orang yang salah, adalah sebahagian dari kejayaan komersial, berjaya meraih kutipan $ 10.000.000 seluruh dunia. Walaupun kejayaan kecil komersil, filem ini diterima positif dari ulasan kritikal. Ia mempunayi penarafan 82% di Rotten Tomatoes, dan USA Today menyifatkan Thirteen "saga belia yang berkuasa". Hudgens kemudiannya melangkah ke peranan dalam filem cereka sains 2004 Thunderbirds, berdasarkan daripada siri TV dengan judul sama. Hudgens melakonkan watak Tin-tin. Filem ini merupakan satu kegagalan komersial dan dikritik kerana "mengabaikan konsep asal".

2006–2008: High School Musical, V dan Identified

Pada 2005, Hudgens diberi peranan sebagai Gabriella Montez, salah satu watak utama filem Disney Channel Original Movie High School Musical. Filem ini menyaksikan Hudgens memegang watak seorang pelajar baru di sekolah tinggi yang jatuh hati dengan kapten pasukan bola keranjang. Kedua-duanya mendedahkan keghairahan dalam nyanyian, dan ujibakat untuk pertunjukan sekolah bersama-sama. Hudgens membintanginya bersama Zac Efron dan Ashley Tisdale dalam filem itu, kedua-dua mereka yang beliau bekerjasama semasa proses ujibakat kerana "keserasian" mereka. Filem ini ditayangkan pada 20 Januari 2006 dan kedua-duanya merupakan satu kejayaan komersialm High School Musical merupakan salah satu filem Disney Channel yang paling ditonton pada tahun itu dengan jumlah 7.7 juta tontonan semasa tayangan perdanannya di AS, sehingga tayangan perdana filem The Cheetah Girls 2 pada Ogos, yang mencapai 8.1 juta tontonan. Di UK, ia menerima 789,000 tontonan untuk tayangan perdananya (dan 1.2 juta tontonan keseluruhan pada minggu pertama), menjadikannya program kedua paling ditonton di Disney Channel (UK) pada 2006. Pada 29 Disember 2006, ia menjadi filem Disney Channel Original Movie kedua yang disiarkan di BBC. Untuk filem, Hudgens merakamkan beberapa lagu yang meraih kejayaan komersial. Lagu "Breaking Free", duet bersama Zac Efron, hanya menduduki Top 10 hit di  Billboard Hot 100, apabila mencapai nombor  4 di carta. Lagu ini juga mencapai nombor 9 9 UK, kemasukan carta tertingginya di negara itu. Berikutan kejayaan filem itu, Hudgens menerbitkan album sulungnya bertajuk V, yang dikeluarkan pada 26 September 2006. Album ini terjual sebanyak 34,000 salinan pada minggu pertama keluarannya, dan menduduki nombor 24 di carta Billboard 200 di Amerika Syarikat. Pada Februari 2007, album ini menerima pensijilan emas oleh Persatuan Industri Rakaman Amerika Syarikat (RIAA). Sehingga Ogos 2009, album ini telah terjual sebanyak 570,000 salinan di A.S. Album ini mempertaruhkan dua single "Come Back to Me" dan "Say OK", yang kedua-duanya berjaya di luar negara. Kedua-dua lagu ini juga dipromosikan di Disney Channel, dengan muzik video dua lagu ini disiarkan di saluran itu.

Pada 2007, karya untuk siri kedua filem High School Musical telah bermula, dan Hudgens telah disahkan akan kembali untuk kesinambungan filem itu. High School Musical 2 ditayangkan pada 17 Ogos 2007. Tayangan perdana telah ditonton oleh sejumlah 17.2 juta penonton di A.S., dimana hampir 10 juta lebih daripada pendahulunya, menjadikannya Filem Disney Channel yang tertinggi sepanjang masa. Disney Channel menyiarkan rancangan mingguan bertajuk Road to High School Musical 2, bermula pada 8 Jun 2007, dan membawa kepada tayangan perdana filem High School Musical 2 pada Ogos. Siri ini menawarkan penonton di belakang tabir penerbitan filem ini. Tayangan perdana sedunia pembukaan "What Time Is It" disiarkan di Radio Disney pada 25 Mei 2007, dan diikuti oleh "You Are The Music In Me" pada 13 Julai 2007. Filem ini menrima ulasan dari pengkritik filem, meraih markah 77/100 di Metacritic, sementara ia menerima ulasan bercampur 50% di Rotten Tomatoes. Robert Bianco dari USA Today memberikan tiga daripada empat bintang untuk filem ini sambil berkata High School Musical 2 amat "manis, bijak, mengangumkan dengan bakat dan tenaga". Sementara pengkritik menonton filem itu, mereka menyatakan bahawa masa tayangan perdana filem ini kelihatan ganjil, tayangan perdana hanya apabila sekolah akan bermula sekali lagi, manakala plot filem yang melibatkan kumpulan itu pergi bercuti musim panas. High School Musical 2 memenangi anugerah "So Hot Right Now" di Nickelodeon Australian Kids' Choice Awards 2007 yang mana pelakon High School Musical, Zac Efron mengacarakannya bersama The Veronicas.

Pada 2007, Hudgens mula menerbitkan album keduanya, berikutan kejayaan francais High School Musical. Album studio keduaya, Identified, dikeluarkan pada 1 Julai 2008. Ia terjual 22,000 pada minggu pertama keluarannya, lebih kurang 12,000 daripada usaha terdahulunya. Meskipun menjunam dalam jualannya, album ini menduduki nombor 23, tempat pertama daripada V. Album ini mempertaruhkan hanya satu single, "Sneakernight", yang merupakan single nyanyiannya paling terendah di AS. Ia meraih kejayaan di carta Hot Dance Club Songs di AS, dimana ia menduduki nombor 8. Berikutan kegagalan komersial album ini, ia telah diumumkan yang Hudgens telah keluar dari Hollywood Records. Hudgens akan melakonkan semula watak Gabriella dalam kesinambungan 2008 High School Musical 3: Senior Year, filem pertama dari francais itu yang akan ditayangkan. Ia menduduki nombor satu di carta pecah panggung Amerika Utara pada Oktober 2008, memperoleh $42 juta pada minggu pertamanya, yang memecahkan rekod yang sebelum ini dipegang oleh Mamma Mia! untuk pembukaan terbesar oleh sebuah muzikal. Filem ini meraih $252 juta di seluruh dunia, yang melangkaui jangkaan Disney's.